**ИТХТэргүүлэгчдийн 20....оны...сарын ..**

**өдрийн хуралаар хэлэлцэн батлав.**

**Дундговь аймгийн орон нутгийн өмчит үйлдвэрийн**

**газрын үлгэрчилсэн дүрэм**

**НЭГ. Нийтлэг үндэслэл**

* 1. Энэхүү дүрмийн зорилго нь үйлдвэрийн газрын үйл ажиллагааны үндсэн чиглэлийг тогтоох, удирдлага, хяналт, үйлдвэрийн газрын эд хөрөнгийн эрхийг тодорхойлох, түүнийг өөрчлөн байгуулах, бүртгүүлэх болон холбогдох үйл ажиллагааг хууль тогтоомжид нийцүүлэн зохицуулахад оршино.
  2. Дундговь аймгийн “......……………. ” орон нутгийн өмчит аж ахуйн тооцоот үйлдвэрийн газар (цаашид “үйлдвэрийн газар” гэх) .............................үйлчилгээг үзүүлэх, удирдан чиглүүлэх чиг үүрэг бүхий орон нутгийн өмчөөс олгогдсон эд хөрөнгийн үндсэн дээр өөрийгөө санхүүжүүлэх зарчмаар ажиллаж бие даан иргэний гүйлгээнд ордог орон нутгийн өмчит аж ахуйн тооцоотой үйлдвэрийн газар мөн.
  3. Үйлдвэрийн газрын үүсгэн байгуулагч нь АИТХ байна. Үйлдвэрийн газар байгуулахаар санаачилсан этгээд нь дүрмээ уг үлгэрчилсэн дүрэмд нийцүүлэн боловсруулж Орон нутгийн өмчийн газраар хянуулсны үндсэн дээр АИТХ-д танилцуулна.
  4. Үйлдвэрийн газар нь үйл ажиллагаандаа Монгол Улсын “Үндсэн хууль” “Засаг захиргаа нутаг дэвсгэрийн нэгж түүний удирдлагын тухай” хууль, “Төсвийн тухай” хууль, Төрийн болон орон нутгийн өмчийн тухай” хууль, “Авилгын эсрэг хууль” болон Монгол Улсын бусад хууль тогтоомж, ИТХ-ын тэргүүлэгчдийн тогтоол, ЗД-ын захирамж үйл ажиллагааны хөтөлбөр болон энэхүү дүрмийг мөрдөнө

**ХОЁР. Газрын оноосон нэр. Оршин байгаа газар**

**2.1** Үйлдвэрийн газар нь оноосон нэртэй байна.Түүний хэлбэрийг тодорхойлсон товчлол байж болно.

**2.2** Үйлдвэрийн газрын оршин байгаа газар тодорхой байна.

**ГУРАВ. “,,,,,,,,,,,,,,,,,,,,,,,,,,,,,,,,,”үйлдвэрийн газрын ” бэлгэдэл тэмдэг**

**3.1** Үйлдвэрийн газар ньөөрийн бэлгэдэлтэй байхаас гадна албан бичгийн хэвлэмэл хуудас, тэмдэг хэрэглэнэ.

**3.2** Бэлгэдэл, тэмдгийн загварыг захирлын тушаалаар батлаж Улсын бүртгэлийн хэлтэст бүртгүүлсэн байх бөгөөд түүний хэрэглэх эрхийг үйлдвэрийн газар эдлэнэ.

**3.3** Тэмдэгээр үйлдвэрийн газрын албан ёсны шийдвэр, албан бичиг, гэрээ хэлцлийг баталгаажуулна.

**3.4** Тэмдгийг үйлвэрийн газрын дарга, эсхүл даргаас итгэмжлэн хариуцуулсан этгээд түшиж ажиглалт хамгаалалт хадгалалтыг хариуцаж болно.

**ДӨРӨВ. .......................... үйлдвэрийн –ын зорилго үйл ажиллагааны үндсэн чиглэл үүрэг.**

**4.1.**

4.1.1 Үйлдвэрийн газар нь тусгай зөвшөөрөл шаардагдах үйл ажиллагааг холбогдох эрх бүхий байгууллагын зохих зөвшөөрлөөр эрхэлнэ.

4.1.2. Үйлдвэрийн газар нь гадаад, дотоодын холбогдох байгууллагуудтай зохих журмын дагуу харилцаа холбоо тогтоож, хамтран ажиллах, эд хөрөнгийн болон эд хөрөнгийн бус эрх эдлэх үүрэг хүлээх, түүнчлэн хуулийн байгууллагад нэхэмжлэгч, хариуцагчаар оролцоно.

4.1.3. Үйлдвэрийн газар нь байгууллагын чадавхыг хөгжүүлэх, материаллаг баазыг бэхжүүлэх хөтөлбөр боловсруулан хэрэгжүүлж ажиллана.

4.1.4. Үйлчилгээний нэр төрөл, үнэлгээ, нэгж үнэ, тарифыг холбогдох дүрэм, журам, хууль, эрх зүйн баримт бичгийг үндэслэн тооцоолж сум аймгийн ИТХТ, УЗ, ТУЗ-өөр батлуулж мөрдөн ажиллана.

4.1.5. Үйлдвэрийн газар нь Аймгийн Засаг Даргын 2009 оны 03 сарын 10-ны өдрийн 97 тоот захиарамжаар батлагдсан Үнэт цаас, тасалбарын маягт хэвлүүлэх, бүртгэх, зарцуулах журмыг мөрдөж ажиллана.

4.1.6. Үйлдвэрийн газар нь өөрийн үйл ажиллагаатай холбоотой асуудлаар холбогдох мэргэжилтнүүдтэй хамтран Иргэдийн Төлөөлөгчдийн Хуралын Тэргүүлэгчдийн тогтоол, Засаг даргын захирамж, тоотын төсөл боловсруулж эрх бүхий байгууллагад уламжилж, гарсан шийдвэрийг хэрэгжүүлж, гүйцэтгэлд нь хяналт тавина.

4.1.7. Үйлдвэрийн газар нь өөрийн мэдэлд буй орон нутгийн өмч хөрөнгийг Монгол улсын хууль тогтоомжинд нийцүүлэн эдэлгээний хугацаа , ашиглалтын горимыг чанд мөрдөж , ариг гамтай эзэмшин ашиглаж ,түүний хадгалалт хяналтыг зохион байгуулж , дотоодын тооллогыг “ Төрийн болон орон нутгийн өмчийн тухай “ хуульд заасан журмын дагуу хугацаанд нь явуулж , тайлан тэнцэлд тусгана.

4.1.8. Шаардлагатай мэдээ мэдээлэл тооцоог эрх бүхий байгууллагад тухай бүр гаргаж өгч “ Татварын тухай “ хууль “Нийгмийн даатгалын тухай” хуулийн заалтыг мөрдөж татвар шимтгэлийг хугацаанд нь төлнө.

4.1.9. Үйлдвэрийн газар нь хэрэглэгчидтэй бүтээгдэхүүн нийлүүлэх гэрээ, ажиллагсадтай хөдөлмөрийн гэрээ байгуулж гэрээний заалтуудыг бүрэн биелүүлэх үүрэг хүлээнэ.

4.1.10. Үйлдвэрийн газрын үндсэн ажил үйлчилгээтэй холбоотой хууль, дүрэм заалтын дагуу үйл ажилллагаа явуулж хөдөлмөрийн харилцаанд оролцогч ,хэрэглэгчдийн эрх, ашиг сонирхлыг дээдэлнэ .

4.1.11 Үйлдвэрийн газрын үндсэн үйл ажиллагааны чиглэл хөрөнгийн зориулалтыг өөрчлөхгүйгээр үйлчилгээний хүрээг нэмэгдүүлж, хүрсэн түвшинг бууруулахгүй байх цаашид сайжруулах арга хэмжээг системтэй зохион байгуулна.

4.4.12. Хуульд заасан эрх бүхий байгууллагын шийдвэрээр үйлдвэрийн газрыг хувьчлах, өөрчлөн байгуулах, татан буулгахаар шийдвэрлэснээс бусад тохиолдолд үйлдвэрийн газар нь үйл ажиллагаагаа хугацаагүй явуулна  
4.4.13. Үйлдвэрийн газар нь орон нутгийн өмчит үйлдвэрийн газар болох нь төр захиргааны байгууллагад гэрээгээр заагдаагүй давуу эрх, хөнгөлөлт үзүүлэх үндэслэл болохгүй.

4.1.14 Үйлдвэрийн газар өөрийн үйл ажиллагааны чиглэлд нийцсэн 3 жилийн бизнес төлөвлөгөөтэй байна. Төлөвлөгөөг батлуулж мөрдөх хугацааг үйлдвэрийн газар нь дүрмэндээ тусгаж өгнө.

......................................................................................................................................................................................................................................................................................................................................................................................................................................................................

**ТАВ.Үйлдвэрийн газрын эд хөрөнгийн эрх**

5.1. Үйлдвэрийн газар нь өөрийн эзэмшиж байгаа эд хөрөнгийн хэмжээгээр эрх эдэлж, хариуцлага хүлээнэ.

5.2. Үйлдвэрийн газар нь эд хөрөнгийн талаар дараах эрх, үүрэгтэй байна:

5.2.1. Үйлдвэрийн газар нь үндсэн хөрөнгийг Аймгийн ИТХ-ын шийдвэрийг үндэслэн олж авах, акталж данснаас хасах, худалдан борлуулах, устгах, шилжүүлэх эрхтэй

5.2.2. Өөрт олгогдсон үл хөдлөх хөрөнгийг дүрэмд заасан үйл ажиллагааныхаа зорилгод нийцүүлэн эзэмшиж, ашиглана.

5.2.3. Үйлдвэрийн газрын үйл ажиллагааны үр дүнд олсон ашгаас хуульд заагдсан татвар хураамжийг төлсний дараах цэвэр ашгаас эрх бүхий байгууллагаас тогтоосон ногдол ашгийг төсөвт төвлөрүүлж үлдэх хэсгийг зохих журмын дагуу захиран зарцуулна.

**ЗУРГАА. Газрын удирдлага**

6.1. Үйлдвэрийн газрын өдөр тутмын үйл ажиллагааг дарга удирдана. Үйлдвэрийн газрын даргыг эрх бүхий албан тушаалтан томилж, чөлөөлнө.

6.2. Дарга нь “Төрийн болон орон нутгийн өмчийн тухай хууль”-д заасан шалгуурыг хангасан байна.

 6.3. Дарга нь бусад төрийн болон орон нутгийн өмчийн оролцоотой хуулийн этгээдийн ТУЗ, УЗ-д орох, тэдгээрийн захиргаанд буюу олон нийтийн болон шашны байгууллага, сангийн удирдах ажлыг хавсран гүйцэтгэхийг хориглоно.

 6.4. Үйлдвэрийн Газрын зохион байгуулалтын бүтэц, орон тоо, цалингийн сан,удирдлагын зардал, бизнес төлөвлөгөөг эрх бүхий дээд байгууллага хэлэлцэн баталж хэрэгжилтийг дүгнэнэ.

6.5. Үйлдвэрийн газрын дарга нь тухай жилийн ажлын тайланг Аймгийн Иргэдийн Төлөөлөгчдийн Тэргүүлэгчдийн Хуралд дараа оны 03 сарын 15-ны дотор тайлагнана.

6.6. Дарга нь ажил олгогч болон Орон нутгийн өмчийн газартай гурван талт гэрээ байгуулж ажиллах бөгөөд гэрээг хагас бүтэн жилд дүгнүүлнэ.

6.7. Дарга нь дэргэдээ даргад зөвлөх үүрэг бүхий даргын зөвлөл ажиллуулж болно. Зөвлөлийн бүрэлдэхүүн, ажиллах журмыг дарга батална

**6.7 Дарга нь дор дурдсан эрх, үүрэгтэй байна.**

6.7.1. Холбогдох хууль тогтоомжийн хүрээнд, газрын дүрэм, зорилтын санал, бизнес төлөвлөгөөг боловсруулан батлуулж хэрэгжүүлэх,үйлдвэрийн газрын өдөр тутмын үйл ажиллагааг шуурхай удирдлагаар хангах ажлыг зохион байгуулж, гүйцэтгэлийг хариуцана.

6.7.2. Орон нутгийн өмчийн газар, харицагч байгууллага, ажил олгогчтой байгуулсан гэрээгээр хүлээсэн үүргээ биелүүлэх, удирдаж буй газрын хэвийн үйл ажиллагааг хангасны үндсэн дээр санхүү, төлбөрийн чадвар, нэр хүндийг бүх талаар дээшлүүлэхэд чиглэсэн бодлого, үйл ажиллагаа явуулна.

6.7.3. Үйлдвэрийн газрын эрх ашгийг дээдэлж, мэргэжил, ажлын дадлага, туршлагаа бүрэн дайчлан ажиллаж аливаа асуудалд ажил хэрэгч идэвх санаачлагатай үнэнч шударгаар хандан байгууллагын эдийн засгийн үндсэн үзүүлэлт , зорилтот түвшинг биелүүлэх ажил үйлчилгээний чанарыг дээшлүүлж ,ажиллагсадын нийгмийн асуудлыг оновчтой шийдвэрлэж ажиллана .

6.7.4. Ажил үүргээ гүйцэтгэх явцад олж авсан үйл ажиллагааны болон бизнесийн нууцыг чанд хадгалах, хувийн болон гуравдагч этгээдийн ашиг сонирхолд нийцүүлэн ашиглахгүй байх.

6.7.5 Баталсан удирдлагын бүтэц, зохион байгуулалтын хүрээнд ажилтнуудын ажлын байрны тодорхойлолтыг батлах, ажилтныг ажилд томилох, тэдэнтэй хөдөлмөрийн гэрээ байгуулах, цалингийн хэмжээ, урамшууллын журмыг тогтоох, хууль тогтоомжийн хүрээнд ажлаас чөлөөлнө.

6.7.6. Дарга нь шаардлагатай материалыг бүрдүүлж асуудлыг шийдвэрлүүлэхээр шат шатны засаг дарга ИТХ-д санал боловсруулж хэлэлцүлэх, эдлэх эрх, хүлээх хариуцлага, хариуцлагаас чөлөөлөх үндэслэл, цалин хөлс, урамшуулал, бүтээгдхүүний тоо зэрэг асуудлыг гэрээнд бүрэн тусгана.

6.7.7. Дарга нь Хууль тогтоомжид нийцүүлэн хөдөлмөрийн дотоод журам боловсруулан баталж мөрдөх ба Хувийн эрх ашгийн үүднээс байгууллагын нэрийг ашиглан гэрээ хэлцэл хийхгүй байна .

6.7.8. Үйлдвэрийн газрын дарга нь эрх бүхий байгууллагаас олгосон эрх хэмжээний хүрээнд хэлцэл хийх, гэрээ байгуулах, үйлдвэрийн газрыг төлөөлөх зэргээр үйлдвэрийн газрын нэрийн өмнөөс үйл ажиллагаа явуулна.

6.7.9. Үйлдвэрийн газрын дарга нь холбогдох хууль тогтоомж, дүрэм журмын дагуу эрх хэмжээнийхээ хүрээнд тушаал гаргана.

6.7.10. Үйлдвэрийн газрын үндсэн ,туслах үйлдвэрлэл үйлчилгээний ажлыг хэвийн явуулах зорилгоор мэргэжил , ур чадвар сайтай дадлага туршлагатай гадны ажилчдыг гэрээгээр авч ажиллуулж ,ажлын хөлс урамшуулал олгоно.

6.7.11. Тухайн үеийн зах зээлийн бүтээгдэхүүний үний өсөлт инфляцийн түвшинтэй уялдуулан ажил үйлчилгээний үнэ тариф, ажилчдын цалин хөлсийг нэмэгдүүлэх , өөрчлөх санал, тооцоо гаргаж холбогдох байгууллагад уламжлан шийдвэрлүүлнэ

6.7.12. Ажилчдын нийгмийн асуудлыг үе шаттай шийдвэрлэж , идэвх санаачилга үр бүтээл , тогтвор суурьшилтай ажиллах нөхцлийг бүрдүүлэн хамт олны хөдөлмөр хамгаалал аюулгүй ажиллагааны талаарх бүх арга хэмжээг авч хэрэгжүүлнэ.

**ДОЛОО. Газрын хяналт**

7.1. Үйлдвэрийн Газар үндсэн болон санхүүгийн үйл ажиллагааг хянах дотоод хяналттай байна. Дотоод хяналтын бүтэц, ажиллах журмыг холбогдох хууль тогтоомжид нийцүүлэн дарга батална.

7.2. Холбогдох хууль тогтоомж, журмын дагуу үйлдвэрийн газрын үйл ажиллагаа, санхүүгийн үйл ажиллагаанд хөндлөнгийн аудитын байгууллагын дүгнэлт гаргуулна.

7.3. Үйлдвэрийн газрын эд хөрөнгийн эзэмшилт, хадгалалт, хамгаалалт, ашиглалтад Орон нутгийн өмчийн газар хяналт тавьж ажиллана.

7.4. Өмч хөрөнгийн хадгалалт, хамгаалалтад нягтлан бодох бүртгэлийн тухай хуулийн дагуу тавих хяналт шалгалтыг нягтлан бодогч хариуцан хэрэгжүүлнэ.

**НАЙМ. Газрын санхүү бүртгэл тайлан**

8.1. Үйлдвэрийн Газар нь санхүүгийн тайланг Нягтлан бодох бүртгэлийн тухай хууль тогтоомж, Олон улсын нягтлан бодох бүртгэлийн стандартын дагуу жил бүр гаргаж, аудитын байгууллагаар дүгнэлт гаргуулна.

8.2. Үйлдвэрийн газрын санхүүгийн тайлангийн үнэн зөвийг захирал, нягтлан бодогч нар хариуцна.

8.3. Үйлдвэрийн газрын нягтлан бодогч нь тухайн байгууллагын ажлын байрны тодорхойлолтод нийцсэн хүн байна..

 8.4. Үйлдвэрийн Газрын санхүүгийн жил нь тухайн оны 01 дүгээр сарын 01-ний өдрөөс эхэлж, мөн оны 12-р сарын 31-ний өдөр дуусгавар болно.

**ЕС. Газрын санхүүжилт, санхүүгийн тайлан**

9.1. Үйлдвэрийн Газрын орлого нь дараах санхүүгийн эх үүсвэрээс бүрдэнэ:

9.1.1. . Ажил, үйлчилгээнээс олсон бүх орлого;

9.1.2. Төсвийн тухай хууль тогтоомжид заасан санхүүжилт

9.1.3. Байгууллагатай хамтарч ажиллах гэрээний дагуу олсон үйлчилгээний орлого;

9.1.4. Хандивлагчийн тусламж болон буцалтгүй тусламж;

9.1.5. Хууль тогтоомжоор зөвшөөрөгдсөн бусад эх үүсвэр;

9.1.6 Үйлдвэрийн газар нь үйл ажиллагааны үр дүнд олсон цэвэр ашгаас Орон нутгийн өмчид ногдох ногдол ашгийг ......... хувийг орон нутгийн орлогот төвлөрүүлнэ.

9.2. Үйлдвэрийн Газрын санхүүгийн тайланд дараах зүйлийг тусгана:

9.2.1. Баланс

9.2.2.Үйл ажиллаганы үр дүнгийн тайлан   
9.2.3. Мөнгөн гүйлгээний тайлан

9.2.4. Өмчийн өөрчлөлтийн тайлан

9.2.5.. Нэмэлт тайлбар;

9.2.6. Санхүүгийн тайлангийн тодруулга;

9.2.7. Бусад;

9.3 Дарга нь Орон нутгийн өмчийн газарт тухайн жилийн үйл ажиллагаа, бүтэц зохион байгуулалт, зарцуулсан хөрөнгө санхүү, үр дүнгийн талаар тодорхой тусгасан тайлан, илтгэх бичиг, хүргүүлэх бөгөөд тайланд дараах зүйлийг тусгана:

9.3.1. Тайлангийн хугацаанд үйлдвэрийн газрын эрхлэн явуулсан үндсэн үйл ажиллагааны талаархи танилцуулга, гарсан өөрчлөлтүүд болон эдгээр үйл ажиллагааны үр дүнгийн байдал, түүний өөрчлөлт;

9.3.2. Тайлангийн хугацаанд удирдах газрын албан тушаалтан, ажиллагсдад олгосон шагнал урамшил, удирдлагын зардлын хэмжээ;

9.3.3. Шаардлагатай бусад мэдээлэл, тайлбар;

**АРАВ.** **Газрын баримт бичгийг хадгалах**

10.1. Үйлдвэрийн газар нь албан хэрэг хөтлөлт, архивын нийтлэг журмыг мөрдөн ажиллах бөгөөд дараах бичиг баримтыг хадгална:

10.1.1. Үйлдвэрийн Газрын дүрэм, дүрэмд орсон нэмэлт өөрчлөлттөй холбогдох газруудын шийдвэр, тогтоол, улсын бүртгэлийн гэрчилгээ болон бусад гэрчилгээ сертификатууд;

10.1.2. Санхүүгийн болон үйл ажиллагааны тайлангууд, түүнд хийгдсэн аудитын дүгнэлт, зөвлөмжүүд;

10.1.3. Анхан шатны болон нягтлан бодох бүртгэлийн баримтууд, түүнд тусгагдсан эд хөрөнгө болон эд хөрөнгийн эрхийг нотлох бичиг баримтууд;

10.1.4. Үйлдвэрлэл, технологи, норм нормативууд түүнтэй холбогдох дүрэм, журам, зааврууд, бусад бичиг баримтууд;

10.1.5. Хурлын тэмдэглэл, шийдвэр, дарга гаргасан тушаал, шийдвэрүүд;

10.1.6. Тухайн байгууллагын ирсэн, явуулсан албан бичиг

10.1.7. Тухайн байгууллагын хөтлөх хэргийн нэрийн жагсаалтын дагуух ач холбогдол бүхий баримт бичгүүд;

10.1.8. Дээрх бичиг баримтыг зохих журмын дагуу холбогдох этгээдээс хүлээн авч хадгалах, эрх бүхий этгээдэд танилцуулах архивт шилжүүлэх зэрэг ажлыг дарга эрхлэн гүйцэтгэнэ.

**АРВАН НЭГ. Үйлдвэрийн газрыг татан буулгах**

11.1. Үйлдвэрийн Газар нь цаашид үр өгөөжөө өгөхгүй нь тодорхой болсон тохиолдолд Аймгийн Засаг даргын саналаар Аймгийн Иргэдийн Төлөөлөгчдийн Хурлын Тэргүүлэгчид Иргэний хууль болон бусад хууль тогтоомжид заасан үндэслэл журмын дагуу татан буулгах эсхүл өөрчлөн байгуулна.

**АРВАН ХОЁР. ХАРИУЦЛАГА**

12.1. Монгол Улсын хууль тогтоомж, Иргэдийн Төлөөлөгчдийн Хурал, Тэргүүлэгчдийн тогтоол, аймгийн Засаг даргын захирамжийн биелэлтийг хэрэгжүүлэх явцад буруу шийдвэр гаргаж бусдад хохирол учруулсан нь шүүхээр тогтоогдсон бол буруутай этгээдэд холбогдох хуулийн дагуу хариуцлага хүлээнэ.   
12.2. Үйлдвэрийн газрын дарга нь эрх мэдлээ хэтрүүлэх буюу урвуулан ашиглаж, байгууллагад хохирол учруулсан бол уг хохирлыг өөрийн хувийн өмчийн эд хөрөнгөөр бүрэн хариуцна.

12.3. Үйлдвэрийн газрын дарга нь Монгол улсын хууль тогтоомж, гэрээгээр хүлээсэн үүргээ зөрчвөл хариуцлага хүлээлгэнэ.

**АРВАН ГУРАВ. БУСАД**

13.1. Хуульд нийцүүлэн дүрэмд тусгаснаас бусад асуудлыг хуулиар зохицуулна.

13.2. Үйлдвэрийн газрын дүрэм нь Монгол улсын Улсын бүртгэлийн ерөнхий газрын Хуулийн этгээдийн бүртгэлийн газарт бүртгэгдсэн өдрөөс эхлэн хүчин төгөлдөр болно.

13.3 Газрын дүрэмд үйл ажиллагааны явцад нэмэлт өөрчлөлт оруулж болно.